รัฐบาลไทย-ข่าวทำเนียบรัฐบาล-ทส. จัดกิจกรรม “ร้อยดวงใจ ร่วมใจลดโลกร้อน” ประจำปี 2561 มอบประกาศนียบัตรแก่ผู้มีส่วนร่วมในการลดการปล่อยก๊าซเรือนกระจกของประเทศ
วันอังคารที่ 25 กันยายน 2561
ทส. จัดกิจกรรม “ร้อยดวงใจ ร่วมใจลดโลกร้อน” ประจําปี 2561 มอบประกาศนียบัตรแก่ผู้มีส่วนร่วมในการลดการปล่อยก๊าซเรือนกระจกของประเทศ
กระทรวงทรัพยากรธรรมชาติและสิ่งแวดล้อม โดย องค์การบริหารจัดการก๊าซเรือนกระจก (องค์การมหาชน) จัดงาน "ร้อยดวงใจ ร่วมใจลดโลกร้อน" ประจําปี 2561 เพื่อส่งเสริมและสนับสนุนให้ภาครัฐ ภาคเอกชน และชุมชน ร่วมกันลดก๊าซเรือนกระจกภายในประเทศอย่างต่อเนื่อง เป็นปีที่
ทส. จัดกิจกรรม“ร้อยดวงใจ ร่วมใจลดโลกร้อน” ประจําปี 2561มอบประกาศนียบัตรแก่ผู้มีส่วนร่วมในการลดการปล่อยก๊าซเรือนกระจกของประเทศ
กระทรวงทรัพยากรธรรมชาติและสิ่งแวดล้อม โดย องค์การบริหารจัดการก๊าซเรือนกระจก (องค์การมหาชน) จัดงาน "ร้อยดวงใจ ร่วมใจลดโลกร้อน" ประจําปี 2561 เพื่อส่งเสริมและสนับสนุนให้ภาครัฐ ภาคเอกชน และชุมชนร่วมกันลดก๊าซเรือนกระจกภายในประเทศอย่างต่อเนื่อง เป็นปีที่ 6โดยผู้ที่มีส่วนร่วมในการลดการปล่อยก๊าซเรือนกระจกของประเทศมากกว่า 300 ราย สามารถลดปริมาณก๊าซเรือนกระจกได้มากกว่า 2.8 ล้านตันคาร์บอนไดออกไซด์เทียบเท่า
เมื่อวันที่ 19 กันยายน 61รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์)เป็นประธานกล่าวเปิดกิจกรรม"ร้อยดวงใจ ร่วมใจลดโลกร้อน" ประจําปี 2561พร้อมมอบประกาศนียบัตรและโล่เกียรติยศแก่ภาครัฐและภาคเอกชนที่มีส่วนร่วมในการลดการปล่อยก๊าซเรือนกระจกของประเทศจํานวน 327 รายณ โรงแรมเซ็นทารา แกรนด์ แอท เซ็นทรัลลาดพร้าว กรุงเทพฯโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม ได้มอบนโยบายการดําเนินงานขับเคลื่อนเรื่องการเปลี่ยนแปลงสภาพภูมิอากาศของประเทศ
โดยผลการดําเนินงานในปี 2561คาดว่าจะสามารถลดการปล่อยก๊าซเรือนกระจกลงได้มากกว่า2,876,769.68 ตันคาร์บอนไดออกไซด์เทียบเท่า ซึ่งมาจากกลไกและเครื่องมือที่ อบก. พัฒนาขึ้น อาทิกิจกรรมชดเชยคาร์บอน เป็นการรับรองให้ใช้เครื่องหมาย Carbon Offset ซึ่งเป็นการชดเชยการปล่อยก๊าซเรือนกระจกบางส่วน และ Carbon Neutral ซึ่งเป็นเครื่องหมายรับรองการปล่อยก๊าซเรือนกระจกสุทธิเท่ากับศูนย์ มีปริมาณการซื้อคาร์บอนเครดิตจากการทํากิจกรรมชดเชยคาร์บอนทั้งสิ้น 144,697ตันคาร์บอนไดออกไซด์เทียบเท่า ซึ่งกระตุ้นให้เกิดตลาดคาร์บอนภาคสมัครใจภายในประเทศโดยมีมูลค่าการซื้อขายกว่า 2.9 ล้านบาทฉลากคาร์บอนฟุตพริ้นท์ (Carbon Footprint) และฉลากลดโลกร้อน หรือ ฉลากลดคาร์บอนฟุตพริ้นท์ (Carbon Footprint Reduction) ซึ่งไทยเป็นประเทศแรกและประเทศเดียวในอาเซียนที่มีระบบการรับรองสอดคล้องตามหลักสากล มีผลิตภัณฑ์ที่ได้ขึ้นทะเบียนทั้ง 2 ฉลากคาร์บอน รวมจํานวน 606 ผลิตภัณฑ์ สามารถลดปริมาณการปล่อยก๊าซเรือนกระจกได้ 179,027 ตันคาร์บอนไดออกไซต์เทียบเท่าคาร์บอนฟุตพริ้นท์ขององค์กร (Carbon Footprint for Organization: CFO) โรงงานอุตสาหกรรมที่มีการใช้พลังงานสูงเข้าร่วมโครงการฯ จํานวนทั้งสิ้น 32 แห่ง ซึ่งหากโรงงานที่เข้าร่วมโครงการฯทั้งหมด สามารถดําเนินการตามเป้าหมายและแนวทางการจัดการเพื่อลดการปล่อยก๊าซเรือนกระจก คาดว่าจะสามารถลดการปล่อยก๊าซเรือนกระจกลงได้ 283,689.84 ตันคาร์บอนไดออกไซต์เทียบเท่า
โครงการ “สนับสนุนกิจกรรมลดก๊าซเรือนกระจก” (Low Emission Support Scheme:LESS) มีกิจกรรมที่ได้รับการรับรองจํานวน 438 กิจกรรม สามารถลดหรือกักเก็บก๊าซเรือนกระจกได้ 533,492ตันคาร์บอนไดออกไซด์เทียบเท่า
โครงการ “ลดก๊าซเรือนกระจกภาคสมัครใจตามมาตรฐานของประเทศไทย”(ThailandVoluntary Emission Reduction Program: T-VER) หรือ โครงการ T-VER มีโครงการที่ขึ้นทะเบียนทั้งสิ้น 50 โครงการ โดยมีปริมาณก๊าซเรือนกระจกที่คาดว่าจะลดได้รวมกัน 1,303,097 ตันคาร์บอนไดออกไซด์เทียบเท่าต่อปี
โครงการ “การส่งเสริมการจัดทําคาร์บอนฟุตพริ้นท์ขององค์กรปกครองส่วนท้องถิ่นและรายงานข้อมูลก๊าซเรือนกระจกระดับเมือง เพื่อสนับสนุนการพัฒนาสู เมืองคาร์บอนต่ํา” เป็นโครงการที่ส่งเสริมให้ เมือง/เทศบาล สามารถทราบถึงปริมาณการปล่อยก๊าซเรือนกระจกภายในขอบเขตการปกครองและสนับสนุนให้เมืองมีความรู้ความเข้าใจในเรื่องการจัดทําบัญชีก๊าซเรือนกระจกระดับเมือง รวมถึงการประเมินศักยภาพของกิจกรรมและเทคโนโลยีในปัจจุบันของเมืองและเทคโนโลยีที่เหมาะสมและมีความเป็นไปได้ในการลดปริมาณการปล่อยก๊าซเรือนกระจกที่สอดคล้องกับบริบทของ “เมือง” โดยปีงบประมาณ 2561 มีเทศบาลที่เข้าร่วมโครงการจํานวน 23 แห่ง มีศักยภาพที่คาดว่าจะลดการปล่อยก๊าซเรือนกระจกได้ 2,019.84 ตันคาร์บอนไดออกไซด์เทียบเท่า
โครงการ “การพัฒนาแนวทางลดก๊าซเรือนกระจกระดับจังหวัด” เพื่อเป็นแนวทางในการวางแผนการลดก๊าซเรือนกระจกที่มีความครอบคลุมในทุกภาคส่วนของเมือง ยกระดับ (Scale-up) การจัดการก๊าซเรือนกระจกในเมืองที่มีขนาดใหญ่และสามารถนําผลการดําเนินงานดังกล่าวไปขยายผลยังเมืองต่าง ๆ เพื่อสนับสนุนประเทศไทยไปสู่การเป็นเศรษฐกิจและสังคมคาร์บอนต่ําและเป็นมิตรกับสิ่งแวดล้อม โดยในปีงบประมาณ 2561 นี้ ได้ดําเนินโครงการร่วมกับ 5 จังหวัด ได้แก่ จังหวัดอุดรธานี จังหวัดน่าน จังหวัดสระบุรีจังหวัดสมุทรปราการ และจังหวัดสตูล ทั้ง 5 จังหวัด มีศักยภาพที่คาดว่าจะลดการปล่อยก๊าซเรือนกระจกได้
430,747 ตันคาร์บอนไดออกไซด์เทียบเท่า
โครงการ “นําร่องระบบซื้อขายสิทธิในการปล่อยก๊าซเรือนกระจกภาคสมัครใจของประเทศไทย” (Thailand Voluntary Emission Trading Scheme หรือ ระบบ Thailand V-ETS) จัดทําขึ้นเพื่อทดสอบและพัฒนาระบบการตรวจวัด รายงาน และทวนสอบ (Measurement, Reporting and VerificationSystem) หรือ ระบบ MRV ของ Thailand V-ETS สําหรับสาขาอุตสาหกรรมที่มีการปล่อยก๊าซเรือนกระจกสูงรวมถึงพัฒนากฎการดําเนินงานและรูปแบบการซื้อขายสิทธิในการปล่อยก๊าซเรือนกระจกของระบบ ThailandV-ETS ให้มีความเหมาะสมกับบริบทของประเทศซึ่งในปีงบประมาณ 2561 เป็นปีที่โรงงานนําร่องจํานวน 13แห่ง จาก 3 สาขาอุตสาหกรรม ได้แก่ อุตสาหกรรมปูนซีเมนต์ อุตสาหกรรมเหล็กและเหล็กกล้า และอุตสาหกรรมเยื่อและกระดาษ ได้ดําเนินการทดสอบระบบ MRV และกฎการดําเนินงานต_อเนื่องครบ 3 ปี
โครงการ “ภาคีสนับสนุนป่าชุมชนลดโลกร้อน” เป็นโครงการที่ อบก. ร่วมกับ กรมป่าไม้พัฒนาขึ้น เพื่อส่งเสริมกระบวนการมีส่วนร่วมของภาคเอกชนและประชาชน สนับสนุนกิจกรรมของชุมชนในการบริหารจัดการป่าชุมชนอย่างยั่งยืน รวมทั้งเสริมสร้างศักยภาพของป่าชุมชนในการลดก๊าซเรือนกระจกและบรรลุประโยชน์ร่วมอื่นๆ บนพื้นฐานของการสร้างกระบวนการดําเนินงานภาครัฐร่วมกับภาคเอกชนและประชาชน ตลอดจนส่งเสริมกิจกรรมเพื่อสังคม (Corporate Social Responsibility: CSR) ซึ่งมีเป้าหมายในการหารือร่วมกับภาคเอกชน ที่ประสงค์จะให้การสนับสนุนการดําเนินโครงการดังกล่าวในพื้นที่ป่าชุมชนต้นแบบจากทั่วประเทศ ซึ่งในปีงบประมาณ 2561 มีจํานวน 5 แห่ง ได้แก่
1) ป่าชุมชนบ้านแขมงคงมั่น จ.ระยอง บริษัท บีแอลซีพี เพาเวอร์ จํากัด
2) ป่าชุมชนบ้านหนองทิศสอน จังหวัดมหาสารคาม บริษัท เอสพีซีจี จํากัด (มหาชน)
3) ป่าชุมชนบ้านหนองม่วง จังหวัดระยอง มูลนิธิมิตซูบิชิ อิเล็คทริคไทย
4) ป่าชุมชนบ้านเขาวังม่าน จังหวัดระยอง บริษัท อรัญพนา จํากัด
5) ป่าชุมชนบ้านมาบจันทร์ จังหวัดระยอง บริษัท เก็คโค่-วัน จํากัด
ซึ่งองค์การบริหารจัดการก๊าซเรือนกระจก (องค์การมหาชน) จะนําไปขยายผลและส่งเสริมทุกภาคส่วนให้มีส่วนร่วมในการลดก๊าซเรือนกระจกต่อไป เชื่อมโยงสู่การปรับเปลี่ยนรูปแบบการผลิตและการบริโภคให้เกิดความยั่งยืน ลดผลกระทบต่อสิ่งแวดล้อมโดยรวมของประเทศ และขับเคลื่อนประเทศไทยไปสู่ระบบเศรษฐกิจและสังคมคาร์บอนต่ําอย่างยั่งยืน
ภาพ: องค์การบริหารจัดการก๊าซเรือนกระจก (องค์การมหาชน), ข่าว: อาทิตยา